Nisrina Syafiya, bocah 16 taun saka Lamongan, ilang digondol pacar Facebook. Wis wiwit wulan November kapungkur, Nisrina sing iseh kelas loro SMA kuwi minggat saka omahe ing sawijining gang ciut ing desa Sedayulawas, kecamatan Brondong, Lamongan. Faishol Butsni, bapake Nisrina, ora weruh ing ngendi anake minggat, nanging dheweke ngira yen Nisrina kepincut cah lanang sing nganggo jeneng Facebook Gigi Caow. Ing info profil Facebook, akun Nisrina katulis "bertunangan" karo Gigi Caow, lan uga ana akeh foto sing nampilake dheweke ngaroni karo cah lanang kuwi. Kasus ilange Nisrina wis dilaporake marang polisi, ditakokake marang kanca-kancane, lan ditelusuri ing internet. Nanging perkembangane durung mundak. Krungu kabar ilang iki, mbahe Nisrina, sing manggon ing Sedayulawas, gering. "Aku mung kepengin Nisrin muleh. Mbahne lara nalika krungu dheweke minggat," jare Faishol. Ora ana siji kanca sing weruh ing ngendi satemenene Nisrina saiki. Sebagian kanca liane malah kaget karo berita iki. Arif Dana Mulya, kancane Nisrina saka desa Blimbing, meh ora percaya yen cah kuwi ilang. Amarga, dheweke ngaku tau saklibatan pethukan ing dalan. Yen nganti suwi kasus iki durung beres, bapake Nisrin arep nyebar foto anake ing masyarakat, lan mung arep dunga saka omah. - David Khoirul